google/wiki40b huggingface dataset:
Freden i Limerick

Freden i Limerick avsluttet Vilhelmskrigen i Irland mellom jakobittene og støttespillerne til Vilhelm av Oranien. 
Avtalen kom i stand etter beleiringen av Limerick. Avtalen bestod i praksis av to avtaler og ble undertegnet 3. oktober 1691, angivelig på Avtalesteinen (Treaty Stone), en stein som hadde blitt benyttet til å stige på hester. Denne steinen står nå på en sokkel i Limerick. Denne avtalen gjør at Limerick i blant blir kalt Treaty City.
Fredsavtalen hadde som vilkår at de sivile innbyggerne i Limerick skulle respekteres, den katolske religionen i Irland skulle tolereres, de katolsk-eide områdene i Irland fikk en garanti mot konfiskasjon og de jakobittiske styrkene skulle få fritt leide. Vilkåra i fredsavtalen ble senere ignorert av protestantene som dominerte det irske parlamentet.
Umba (by i Russland)

Umba (Russisk: Умба) er en bymessig bosetning i Murmansk oblast i Russland. Den ligger sørvest på Kolahalvøya, der hvor elva Umba løper ut i Kandalaksjabukta. Innbyggere: 6 497 (folketelling 2002), 8 309 (folketelling 1989).
Troy gasskraftverk

Troy (Energy) gasskraftverk  er et varmekraftverk i Wood County i staten Ohio, USA. Anlegget har en installert produksjonskapasitet på 676 MW fordelt på 4 turbiner, på 172 MW hver. Operatør er energiselskapet International Power America Inc. 
Kraftverket stod ferdig utbygd i 2002. Brenselkilden er naturgass, og bare subsidiært fyringsolje.
Wimbledon FC

Historie

Wimbledon FC ble stiftet i 1889 og spilte utenfor ligaen fram til 1977, da klubben ble innvilget medlemskap i The Football League. Allerede ni år senere spilte klubben på øverste nivå, og Wimbledon – også kjent som «The Crazy Gang» – ble et bevis på at det fortsatt var mulig for småklubber å nå toppen av divisjonssystemet. Mot alle odds klarte også Wimbledon å holde seg i toppdivisjonen de neste 14 årene. Det store høydepunktet kom i 1988, da Wimbledon gikk til topps i FA-cupen etter å ha vunnet 1-0 over Liverpool i finalen på Wembley.
Imidlertid skapte den raske stigningen også problemer for Wimbledon. Det ble tidlig klart at klubbens hjemmearena Plough Lane ikke holdt Premier League-standard, og i mangel av tilfredsstillende anlegg i sitt nærområde flyttet klubben til Selhurst Park i bydelen Croydon i 1991. Selhurst Park eies av Crystal Palace FC, og frem til flyttingen tolv år senere hadde ikke Wimbledon egen hjemmearena. Dette, kombinert med relativt lave tilskuertall, førte til økonomiske problemer.
I 1999 ble Wimbledon kjøpt av nordmennene Kjell Inge Røkke og Bjørn Rune Gjelsten, som ansatte Egil «Drillo» Olsen som ny manager. Dette ble starten på klubbens nedtur. Wimbledon rykket ned fra Premier League våren 2000, og kombinasjonen av lavere tilskuertall og TV-inntekter i divisjonen under økte klubbens økonomiske problemer. I mai 2002 ble det offentliggjort at klubben ville flytte til Milton Keynes – angivelig fordi det ikke eksisterte tilfredsstillende stadionanlegg i Sørøst-London.
Denne flyttingen var meget kontroversiell. Å flytte et lag til en annen by var uhørt i engelsk fotball, og da vedtaket om flytting ble offentliggjort førte det til store protester og boikott fra klubbens tilhengere. Mange bortesupportere holdt seg også borte fra kampene i sympati med Wimbledon-tilhengerne, og tilskuertallene i 2002/03-sesongen ble de laveste noensinne på dette nivået. I enkelte kamper dukket det opp mindre enn 2000 tilskuere – de fleste av dem bortefans.
Den blå lagune (1980)

Handling

Filmen handler om to barn som må søke tilflukt på en tropisk øy i Stillehavet da skipet de er på begynner å brenne. Sammen med en eldre mann må de forsøke å klare seg på øya. Den eldre mannen lærer barna elementære ting som knuter, hva de kan spise og hva de ikke kan spise. Det blir etter hvert knyttet sterke bånd mellom den gamle mannen og barna.
Etterhvert dør den eldre mannen og de to barna må klare seg på egen hånd. Vi følger dem fra barndommen og til de når tenårene og puberteten. De klarer seg begge veldig bra på øya, og har bygd et hus med relativt god standar. Etterhvert som enkelte grunnleggende instinkter og følelser kommer på banen, bygger det seg nærmest opp til et spenningsklimaks om hvordan det skal gå nå begge begynner å utvikle følelser for hverandre. Dette fører til at de blir foreldre. De må takle flere livsfarlige og utfordrende situasjoner. De har mulighet til å forlate øya, når det kommer et forbigående skip, men har blitt så tilknyttet øya at de ikke ønsker å forlate den.
Slutten kommer veldig uventet.
Filmen har flere paralleller til den bibelske historien om Adam og Eva.

Om filmen

Den Blå Lagune ble en kommersiell suksess da den kom og spilte inn over $58 millioner på amerikanske kinoer alene. Noe som gjorde den til den niende mest innbringene filmen i 1980. Den ble imidlertid dårlig mottatt av filmkritikerne og har kun fått 12 % på Rotten Tomatoes. Filmen fikk terningkast 2 i Dagbladet.

Priser

Filmen ble i 1981 nominert til en Oscar i kategorien beste foto (Néstor Almendros) og en Golden Globe i kategorien «New Star of the Year in a Motion Picture» (Christopher Atkins). Den ble også nominert til en Saturn Award i kategorien «Best Fantasy Film».
Pteroplius

Utseende

En nokså stor, slank, gråbrun trebukk. Antennene er tynne og lengre enn kroppen. Pronotum har en kraftig, butt tann midt på hver sidekant. Dekkvingene er jevnt avsmalnende bakover og ender i en spiss, gråbrune med et bredt, lysgrått tverrbånd.

Levevis

Disse billene har larver som lever i død ved.

Utbredelse

Arten lever i det sørøstlige Brasil.
Harriet Taylor Mill

Biografi

Hun ble født som Harriet Hardy i London i oktober 1807. 
I 1826 giftet hun seg med apotekeren John Taylor. Ekteskapet varte frem til 1849, da John Taylor døde av kreft. Våren 1851 giftet hun seg på nytt med filosofen og økonomen John Stuart Mill.
SaGa

SaGa (Sa·Ga, サガ) er en serie konsollrollespill produsert av Square (nå Square Enix). Serien ble skapt av Akitoshi Kawazu og det første spillet kom til Game Boy i 1989. Mange spill har siden blitt gitt ut til flere konsoller, fra Super Nintendo Entertainment System til PlayStation 2. Serien er forskjellig fra andre Square-franchiser som for eksempel Final Fantasy og Mana ved at den har ikke-lineære og noen ganger eksperimentelle spillmekanismer.
Earle Hyman

Bakgrunn og virke

Hymans foreldre var begge lærere, og han var eneste afroamerikaner på skolen. Han ble Ibsen-fan etter å ha tatt med kjæresten på et Ibsen-skuespill for å feire sin trettende bursdag. Han debuterte ved teateret i New York City i 1943 og fikk jobb ved American Negro Theater.
Hans første besøk i Norge var til Bergen i 1957. Senere spilte han ved Det Norske Teater i Oslo, der han måtte snakke nynorsk. Hyman satte selv opp Byggmester Solness ved Belasco Theatre (Broadway, 1992) og var mye brukt i Ibsenåret, blant annet i dokumentarfilmen Løven om Henrik Ibsens liv (2006). Hyman spilte meget med Ytre Suløens Jassensemble. Ellers ble det endel filmer.
Han var kjent som norgesvenn og hadde hytte i Skånevik. Earle Hyman lærte seg å snakke norsk gjennom samboerskapet med sjømannen Rolf Sirnes (1926–2004) fra Haugesund. I 1990-årene bodde de i New York City.
Bert Koenders

Liv og virke

Koenders er utdannet ved Vrije Universiteit Amsterdam og Universiteit van Amsterdam der han studerte statsvitenskap og samfunnsfag. Han har også mastergrad fra Johns Hopkins University etter studier i Bologna og Washington, D.C.
Koenders arbeidet fra 1983 til 1993 for flere av PvdAs parlamentsmedlemmer. Deretter arbeidet han for FN i Mosambik, Mexico og Sør-Afrika. Senere var han tjenestemann i Europakommisjonen.
I 1997 ble han valgt til underhuset, der han var representant til 2007. I årene 2000 til 2002 var han også gjesteprofessor i konflikthåndtering ved Paul H. Nitze School of Advanced International Studies i Bologna. Koenders var bistandsminister fra 2007 til 2010. Fra 2011 til 2013 var han spesialrepresentant for FNs generalsekretær og sjef for FN i Elfenbenskysten. Deretter var han fra juli 2013 til oktober 2014 undergeneralsekretær i FN og politisk leder for den fredsbevarende styrken MINUSMA i Mali.
Koenders ble 17. oktober 2014 utenriksminister i Mark Ruttes andre regjering.
Jørpeland Kraft

Jørpeland Kraft er et kraftselskap med formål om å utnytte vannet i Jørpelandselva. Selskapet produserer energi ved to kraftstasjoner, Jøssang kraftverk og Dalen I kraftverk. 
Kraftselskapet har to eiere. Disse er Lyse-konsernet (66,67%) og Aquila Norway Hydropower Invest Gmbh & Co Kg (33,33%).
Skagen stasjon

Historie

Stasjonen åpnet i 1890 som endestasjon på den nye smalsporede jernbanestrekning mellom Frederikshavn og Skagen. Hovedbygningen ble oppført etter tegninger av arkitekten Thomas Arboe. Dagens stasjonsbygning ble bygget i 1919 etter tegninger av arkitekten Ulrik Plesner.
Høsten 2006 flyttet turistinformasjonen fra stasjonen til den nyrenoverte havnemesterbolig på Skagen havn.
I 2007 ble stasjonsbygningens andre etasje bygget om til tre leiligheter.
Myrelva

Elvas løp

Elva har utspring på sørsida av Vindåsen. Flere mindre bekker samles på Klabbdalsmyra, og elva renner derfra mot sør gjennom Sagdalen. Den nedre, resterende delen av elvas løp går mot sørvest over et flatt og intensivt drevet jordbrukslandskap, hvor gress- og kornproduksjon er dominerende. Jordene går flere steder helt ut til kanten av ravinen, med et smalt belte av kantskog langs elva. Den renner gjennom sentrum av Skage og munner like etter ut i Namsen.

Fiske

Myrelva var tidligere ei viktig sjøørretelv, med gode gytemuligheter og oppvekstområder og en anadrom strekning på ni kilometer. En undersøkelse i 1986 konkluderte med at elva var «massivt forurenset» og praktisk talt «død». Vannkvalitetsundersøkelsene fra 1986 klassifiserte Myrelva som kraftig forurenset. Det ble registrert svært lite fisk i elva, og lokalbefolkningen antydet at elva hadde vært fisketom siden 1965 som følge av tilsig fra jordbruket.
En undersøkelse i 2007 vurderte fortsatt vannkvaliteten som «meget dårlig», bortsett fra ved Rønningan øverst i vassdraget. De fleste verdiene ble gradvis dårligere nedover i vassdraget, i takt med økende forurensing fra boligkloakk, landbruk og industri og erosjon og graving i elveløpet. Det ble imidlertid registrert noe ørret over hele vassdraget, og også gytemoden sjøørret. Det ble også påvist laks i nedre del av elva, men det kan være oppvandret ungfisk fra Namsen.
Crossotini

Utseende

Middelsstore, kraftige, mer eller mindre brunspraglete trebukker. Antennene er omtrent så lange som kroppen. Pronotum mangler en tann midt på sidekanten, men har gjerne en nær bakkanten.

Utbredelse

De fleste artene lever i Afrika (inkludert Madagaskar), men gruppen forekommer også i Sørøst-Asia.
Skalerbarhet

Skalerbarhet er evnen til et system, nettverk eller en prosess til å håndtere en voksende mengde med arbeid, eller dets evne til å utvides for håndtere denne veksten. Det kan referere til et systems evne til å øke sin totale mengde med utmatning under en økt innmatning når ressurser (typisk maskinvare) blir tilføyd. I en økonomisk sammenheng, innebærer skalerbarheten til et selskap at den underliggende forretningsmodellen gir potensial for økonomisk vekst innenfor selskapet..
Skalerbarhet er vanskelig å definere, og det er nødvendig å definere de spesifikke krav for skalerbarhet på de dimensjoner som er viktige. Det er et høyst signifikant spørsmål innenfor elektroniske systemer, databaser, rutere og nettverk Et system hvis ytelse øker etter å ha tilføyd maskinvare, proporsjonalt til den tilføyde kapasitet, blir kalt et skalerbart system.
Gulbuksespurv

Underarter og utbredelse

Det er beskrevet ingen underarter av gulbuksespurv: Arten forekommer i Costa Rica og i det vestlige Panama.
Roger Moore

Biografi

Moore ble født i Stockwell i London i England, og var sønn av en politimann. Han studerte først ved Battersea Grammar School og senere ved  ved Dr Challoner's Grammar School i Amersham i Buckinghamshire. Han tjenestegjorde i Holsworthy, Devon under 2. verdenskrig. 21. september 1946 ble han sekondløytnant og senere kaptein i Royal Army Service Corps. Han begynte så smått å dukke opp i filmer på førtitallet, og spilte ofte hovedrollene. Før Helgenen spilte Roger Moore blant annet i TV-serien Ivanhoe, den edle ridderen, og i Maverick, falskspilleren fra Vesten. Senere spilte han den ene hovedrollen i Gullguttene og var på denne tiden en av de høyest betalte TV-skuespillerne i verden. Han regisserte også ni Helgenen-episoder og to av Gullguttene-episodene.
I 1983 ble Roger Moore UNICEF-ambassadør.
Han ble i 1999 utnevnt til kommandør av Order of the British Empire (KBE). 14. juni 2003 ble han utnevnt til kommandørridder av Order of the British Empire og fikk da rett til å føre tiltaleformen sir foran sitt navn. 
Moore hadde en datter og to sønner med Luisa Mattioli. Geoffrey Moore er også skuespiller og eier en restaurant i London.
Moore døde den 23. mai 2017 etter kort tids kreftsykdom.

James Bond

I 1961 var Roger Moore en av kandidatene til rollen som James Bond, og var senere ønsket som Sean Connerys erstatter som Bond i 1966, men var ikke tilgjengelig da han var opptatt med TV-seriene Helgenen (1962–69) og Gullguttene (1971–1972). I 1972 undertegnet han kontrakten med James Bond-produsentene, som sikret ham rollen som James Bond til 1985. Moore spilte i totalt sju Bond-filmer og i en uoffisiell TV-sketsj fra 1964, hvor han spiller James Bond på ferie og Millicent Martin spiller hans sovjetiske kvinnelige motpart. Til nå er Roger Moore den som har hatt rollen som James Bond lengst, og likt med Sean Connery i antall spillefilmer.
Moore spilte James Bond i filmene: Å leve og la dø (1973), Mannen med den gyldne pistol (1974), Spionen som elsket meg (1977), Måneraketten (1979), Kun for dine øyne, (1981), Octopussy (1983), og Med døden i sikte (1985). 
58 år gammel sa Moore seg ferdig med rollen som Bond og takket nei til I skuddlinjen. Moore mente at «hovedpersonen er 60 år og flyr etter kvinner som er halvparten så gammel som min datter. Det er latterlig. Nå får noen yngre skuespiller ta over.» Hans etterfølger, Timothy Dalton, tolket rollen på en ganske annerledes måte. Moore mente at James Bond skulle tolkes som en superhelt: «Bond var ikke virkelig for meg fordi han liksom skal være en spion... men han blir gjenkjent overalt»; Dalton hevdet at man ikke kan sammenligne James Bond med en superhelt.
Aerogrammus

Utseende

En middelsstor (ca. 30 millimeter), avlang, lyst rødbrun trebukk. Hodet er firkantet og nesten så bredt som pronotum, fasettøynene er forholdsvis små og ikke utstående,  kjevene ikke forstørrede. Antennene er omtrent så lange som halve kroppslengden, uten påfallende utskudd eller hårvekst. Pronotum har rundede sider uten pigger. Dekkvingene er parallellsidige med rettvinklede "skuldre", tett og svært kraftig punkterte, hver dekkvingen med tre kraftige, opphøyde lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er kjent fra Myanmar, Laos, Malaysia og Borneo.
21. april

Navnedag

Jeanette, Jannike og Jannicke
Bigelow Rock

Bigelow Rock er en lav, 50 meter lang isdekt holme med mange klippeframspring som stikk like opp av sjøen, like vest for Shackletonisen, rundt 10 km nordøst for Junction Corner. Den ble kartlagt fra flyfoto tatt av U.S. Navy Operasjon Highjump (OpHjp), 1946–47. Det ble opprettet en astronomisk kontrollstasjon på holmen under U.S. Navy Operasjon Windmill (OpWml), 1947–48. Den ble navngitt av Advisory Committee on Antarctic Names etter George H. Bigelow i United States Marine Corps, en traktorsjåfør og mekaniker med OpHjp og OpWml.
Wloclawek-demningen

Wloclawek-demningen er en demning med et vannkraftverk i Polen. Den er anlagt i elva Wisla. Byggingen av kraftverket og demningen var ferdig i 1970. Installert vannkrafteffekt er 160 MW.
Christian Ritter

Christian Ritter (født sannsynligvis mellom 1645 og 1650; død sannsynligvis etter 1725) var en komponist og organist i den nordtyske orgelskole.

Liv

Christian Ritter var muligens elev av Christoph Bernhard i Dresden. I en notis fra 1666 om Ritters verk betegnes han som kommerorganist i Halle, men stillingen er først belagt med dokumenter fra 1672. I 1677 ble han hofforganist. Komponisten David Pohle var kapellmester i Halle disse årene. Ritter kan ha reist fra Halle i 1677 siden Johann Philipp Krieger fikk posten som Kammerorganist samme år.
Senest i 1680 var Ritter i Sverige der han skrev musikk til grev Johann Adolf Rehnskiölds gravferd. Fra mars 1681 er han dokumentert i en faktura fra hoffet i Stockholm, året etter som visekapellmester. Ritter vendte tilbake til Dresden i 1683 og ble visekapellmester og kammerorganist under Christoph Bernhard. I 1688 er han tilbake i Stockholm, nå som kapellmester, og ble her til 1699. Ifølge opplysninger på et vokalverk, oppholdt Ritter seg i Hamburg i 1704. I 1717 betegnet han seg i et skriv til Johann Mattheson som «Emeritus, der das seinige an Kgl. Chur- und Fürstl. Höfen… über die 30. Jahr in re musica gethan».

Verk

Over 20 kirkelige vokalverk og enkelte orgel- og klaververk er bevart etter Ritter. Blant hans kirkemusikalske verk er særlig kantaten O amantissime sponse Jesu («Å, kjæreste brudgom Jesus») for sopran og fem strykere kjent. De fleste bevarte verkene befinner seg i Dübensamlingen ved Uppsala universitetsbibliotek, en liten del finnes i Tyskland, kanskje stammer disse fra hans opphold i Dresden og Halle.
Flere musikkvitere, deriblant Hans Joachim Moser og Richard Buchmayer, som gjennomførte det første større forskingsarbeidet over Ritter, betegner Ritters komposisjoner som av en usedvanlig høy kvalitet.
Caligula (sommerfugl)

Utseende

Middelsstore til store (vingespenn 70-110 millimeter), bredvingede, brunlige påfuglspinnere med øyeflekker på alle vinger, de på bakvingene vanligvis størst.
Som vanlig hos påfuglspinnere er hannene noe mindre og spinklere enn hunnene, og har smalere, litt sigdformede forvinger.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Sørøst- og Øst-Asia.
Nils Jørgen Kaalstad

Annet

Under artistnavnet Sideshow Jøgge har Kaalstad, ofte med kollaboratør Olav Brekke Mathisen, vært med på flere plateutgivelser i sjangeren elektronisk klubbmusikk. De ga sammen ut albumet N*A*O*M*B (Nugatti All Ova Me Butty) i 2003.
Kaalstad og Brekke Mathisen har dessuten laget musikkvideo til «Rollerboy» av Snuten og «The Jaguars» av King Midas. De har også laget diverse reklamefilmer for blant andre Quartfestivalen 2005 og gratisavisa Natt&Dag. Alle filmene har vært animasjonsfilmer.
Sivilforsvarets hederskors

Utforming

Medaljen består av et blått malteserkors i emalje med en midtmedaljong i sølv metall der Sivilforsvarets emblem er plassert. Sivilforsvarets emblem viser en løve som holder et skjold foran seg, det hele med en kongekrone over. På reversen er inskripsjonen: «Honor et caritas» (ære og nestekjærlighet). Båndet har fargene sølvgrått med to smale blå striper ved hver av kantene.

Tildeling

Sivilforsvarets hederskors tildeles personell i Sivilforsvaret som i tjenesten har vist rådsnarhet under farefulle forhold.
Skyting under Sentralamerikanske og karibiske leker 1970

Skyting under Sentralamerikanske og karibiske leker 1970. Skyting var en av flere sporter i de ellevte sentralamerikanske og karibiske leker som ble arrangert i Panama by i Panama i perioden 28. februar til 13. mars 1970. Det var ellevte gangen som skyting var med i de sentralamerikanske og karibiske leker. Det var elleve øvelser, kun for menn. Cuba ble beste nasjon med seks gullmedaljer foran Colombia med tre.
Julefrid med Carola

Julefrid med Carola er en jule-EP med Carola, utgitt 6. desember 1983. Albumet lå 1 uke på VG-lista i 1984 og endte med 12.-plass som beste plassering.
Stjernetegnet

Stjernetegnet er en roman av Margit Sandemo fra 1984. Originalens tittel var Aldebaran. Den ble først utgitt som føljetong i de nordiske utgavene av ukebladet Hjemmet. 
Handlingen er lagt til 1800-tallet, og Annabella, den fattige kokkas datter, forelsker seg i Løytnant Marcus av fin familie. Hans oppgave var å beskytte selveste kongen mot en gruppe opprørere i byen. En av attentatmennene gir ved en misforståelse Annabella en hemmelig beskjed angående kongen, og hun trekkes inn i et eventyr som kan koste henne livet. Likevel opplever hun også kjærlighet og vennskap med Marcus. Boka er også utgitt som nr 36 i serien «Margit Sandemos beste føljetonger».
Rådal biogasskraftverk

Rådal biogasskraftverk er et biogasskraftverk på Stend i Bergen kommune i Hordaland. Kraftverket omdanner metangass fra et gammelt avfallsdeponi til elektrisk kraft.
Installert effekt er 1,5 MW og midlere årsproduksjon er på 4,8 GWh.
Madagaskar (film)

Handling

Filmen handler om fire dyr (en løve, en sebra, en flodhest og en sjiraff) fra Central Park Zoo i USA, som har levet hele livet i lykkelig fangenskap, men etter å ha rømt blir de sendt tilbake til Afrika, og havner på øyen Madagaskar. Hovedkonflikten i filmen er mellom vennskap og natur. I løpet av filmen bryter vennskapet mellom løva og de andre sammen, og løva gjør forsøk på å spise vennene sine. Til slutt vinner likevel vennskapet.
Chelilabia

Utseende

En liten, matt, kraftig punktert skarabide. Snuten er trapesformet, mye bredere enn lang. Overleppen (labrum) er bredt U-formet innskåret i midten. Hodet er forholdsvis bredt med nokså små fasettøyne. Pronotum har jevnt rundede sider. Dekkvingene er bredest bak midten, tett og kraftig punktert uten markerte punktrader. Beina er kraftige, på mellom- og bakbeina er leggene brått innsnevret litt utenfor midten.

Levevis

De voksne billene eter på barnåler på furutrær.

Utbredelse

Arten lever i et lite område i det sentrale Mexico.
The Great Wall

Handling

Satt til det 15. århundre i Kina, hvor handlingen sentrerer seg på mysteriet rundt det å bygge Den kinesiske mur mens enorme mytiske skapninger angriper jorden.
Moonlight and Roses

«Moonlight and Roses» er en sang basert på orgelstykket «Andantino in D-flat, op. 83 no. 2» (1888), som er én av briten Edwin Lemares få velkjente originalkomposisjoner. Den ble så populær at han ble bedt om å spille den på nesten alle sine konserter. Den ble solgt i titusener av eksemplarer, skjønt han tjente ingenting på den i begynnelsen, da den ble publisert av Robert Cocks i London i 1892. Han mottok en flat fee på tre guineas.
Lemare kalte den ikke «Moonlight and Roses». Han føyde heller ikke tekst til melodien. Det var de amerikanske låtskriverne Ben Black og Charles N. Daniels (under psevdonymet Neil Moret) som føyde teksten til melodien uten tillatelse i 1921.
Stykket ble ekstremt populært og solgte over én million eksemplarer. Lemare truet med å gå til rettslige skritt i 1925, noe som resulterte i at han fikk en andel av royaltyinntektene. Han profitterte til slutt på sin populære melodi.
Stykket anvender en teknikk kjent som thumbing down. Venstrehånden spiller et akkompagnement på kormanualet, mens fingrene på høyrehånden spiller melodien på solomanualet og tommelfingeren spiller samtidig melodien på det store manualet i parallelle sekster. Pianisten spiller således på tre manualer umiddelbart.
Eddy Arnold, The Tennessee Plowboy and His Guitar spilte den inn i New York City 2. desember 1952. Sangen ble utgitt av RCA Victor Records med katalognummer 20-5192A (i USA) og av EMI på His Master's Voice-etiketten med katalognummer MH 178. I Norge ble den utgitt på His Master's Voice A.L. 3318.

Norske versjoner

Juul Hansen og Ernst Frønsdal har skrevet norske tekster. Hansens versjon bærer tittelen «Duggvåte roser». Frønsdals versjon heter «Tindrende øyne».
Fylkesvei 7448

Fylkesvei 7448 går mellom Oppsal og Sørfinnset i Gildeskål kommune. Veien er 2,9 km lang.
Frem til 2019 hadde veien betegnelsen fylkesvei 477.